Rikunarita-ORG/Wikinium huggingface dataset:
# Liu Zhang (gospodar rata)

*Ovo je kinesko ime; porodično ime je* Liu*.*
**Liu Zhang** (? -219) bio je kineski gospodar rata iz doba kraja dinastije Han, čiji je i sam potomak bio. Otac mu je bio Liu Yan, guverner provincije Yi. Godine 194. su mu dva starija brata - Liu Fan i Liu Dan - pogubljena nakon pokušaja da za očev račun preotmu bivšu prijestolnicu Chang'an od gospodara rata Li Juea i Guo Sija. Nakon što je iste godine prirodnom smrću umro još jedan brat Liu Mao, otac mu je umro od tuge. Liu Zhang je preuzeo vlast u provinciji. Sljedećih nekoliko godina je nastojao voditi miroljubivu politiku, nastojeći očuvati očeve teritorije i ne zamjeriti se drugim gospodarima rata.

Međutim, godine 200. je izbio sukob kada se protiv Liu Zhanga pobunio bivši očev vazal Zhang Lu. Liu Zhang je tada u znako odmazde dao pogubiti njegovu majku i članove porodice, ali nije imao snage ni mogućnosti pokoriti pobunjenog vazala. Sukob se otegao i 211. je prihvatio prijedlog svog savjetnika Zhang Songa pomoć zatraži od gospodara rata Liu Beija, odnosno dozvoli Liu Beijevim trupama pristup na svoju teritoriju. Zhang Song je, međutim, bio skovao zavjeru sa ministrima Fa Zhengom i Meng Daom da Liu Zhangovu teritoriju jednostavno predaju Liu Beiju. Liu Zhang nije poslušao ministre Wang Leija, Huang Quana i Li Huija koji su ga upozorili na tu mogućnost. Na rat se pripremio tek kada je Zhang Songove namjere dojavio njegov brat Zhang Su. Usprkos toga i žestokog otpora koji je osvajačima pružao general Zhang Ren, godine 214. je Liu Zhang opkoljen u prijestolnici Chengdu. Tamo se, usprkos molbi svojih savjetnika, predao rekavši kako ne želi da njegovi podanici nepotrebno pate.

Liu Bei je nakon toga Liu Zhanga uzeo u svoju službu, te poslao njega i njegovog sina Liu Xuna u zapadni Jingzhou, na granicu sa područjem gospodara rata Sun Quana. Tamo ih je godine 219. zarobio Lü Meng, jedan od Sun Quanovih generala. Liu Zhang i sin su nakon toga prešli u Sun Quanovu službu, a Sun Quan je Liu Zhanga proglasio guvernerom Yija (iako samo formalno, jer je teritorija ostala pod Liu Beijevom vlašću). Liu Zhang je iste godine umro. Njegov sin Liu Xun je poslije nastavio služiti Sun Quana, odnosno državu Istočni Wu. Drugi sin, Liu Chan, ostao je vjeran Liu Beiju te poslije služio državu Shu.

## Povezano

* Popis ličnosti Tri kraljevstva
# Lü Bu

*Ovo je kinesko ime; porodično ime je* Lü*.*
**Lü Bu** (? - 7. novembar 198) je bio kineski vojskovođa, a kasnije gospodar rata iz vremena kraja Istočne dinastije Han. Prema *Zapisima Tri kralhevstva*, Lü Bu je bio vrhunski konjanik i strijelac, te uživao nadimak "Leteći general". Njegov imidž naočitog i snažnog radnika koji nosi kapu sa fazanovim repom, drži *ji* zvan "Sjekač neba" (kineski: 方天畫戟; pinyin: *Fāngtiān Huàjǐ*) i jaše pastuha Crvenog zeca je u 14. vijeku dodatno populariziran u znamenitom romanu *Romansa Tri kraljevstva*. U njemu je opisan kao najmoćniji ratnik u cijeloj Kini.

Dok je imao reputaciju nedostižne ratničke vještine, posebno u dvobojima, Lü Bu je istovremeno došao na zao glas zato što je izdao i ubio dvojicu svojih nadređenih oficira, odnosno mentora i poočima. Prvi je bio Ding Yuan, guvernera provincije Bing koji mu je omogućio početak karijere; njega je ubio kako bi se priključio vojsci gospodara rata Dong Zhuoa kome je pomogao preuzeti vlast u carskoj prijestolnici. Nakon što ga je sam Dong Zhuo učinio svojim posinkom, Lü Bu ga je ubio, a što se ponekad tumači njegovom slabošću prema ženama, odnosno aferom sa polulegendarnom Diaochan. Nakon tog događaja, međutim, Lű Bu nikada nije uspio iskoristiti svoje ratničko umijeće kako bi ostvario trajnu hegemoniju i tek je preživljavao koristeći razmirice među svojim suparnicima. Konačno je poražen i zarobljen u bitci kod Xiapija. Kada je pokušao ponuditi svoje usluge pobjedniku Cao Caou, Cao Caoa je Liu Bei podsjetio na ranije Lü Buove, izdaje, te je Lü Bu obješen.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

]]
# Sun Jian

*Ovo je kinesko ime; porodično ime je* Sun*.*
**Sun Jian** (ca. 156 – 191) je kineski vojskovođa i gospodar rata za vrijeme kraja Istočne dinastije Han. Godine 190. se priključio Yuan Shuu, odnosno velikom savezu gospodara rata protiv tiranskog Dong Zhuoa, de facto vladara koji je držao cara Xiana kao svog taoca. Iako nije imao mnogo trupa ni teritorija pod kontrolom, Sun Jian se u tim događajima istakao osobnom hrabrošću i domošljatošću, postavši jedan od najmoćnijih gospodara rata svog vremena, zajedno sa Yuan Shaom, Yuan Shuom i Liu Biaom. Nakon što se sljedeće godine savez raspao, Kinu je ponovno zahvatio građanski rat. Godine 191. Sun Jian je poginuo u borbi protiv Liu Biaoa.

Sun Jian je bio otac Sun Quana koji će kasnije osnovati državu Istočni Wu, a sebe proglasiti prvim carem dinastije Wu.Tada je Sun Jian posthumno dobio titulu Car Wulie (武烈皇帝).

## Povezano

* Popis ličnosti Tri kraljevstva
* Popis likova u Dynasty Warriors

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

## Vanjske veze

* Translation of the biography of Sun Jian in the *Chronicles of the Three Kingdoms* at Kongming's Archives
# Sun Ce

*Ovo je kinesko ime; porodično ime je* Sun*.*
**Sun Ce** (175–200) bio je kineski vojskovođa i gospodar rata iz doba kraja Istočne dinastije Han. Bio je najstarije dijete Sun Jiana, gospodara rata poginulog u bitci u doba kada je Sun Ce imao tek šesnaest godina. Sun Ce je naslijedio očevu vojsku, ali se s vremenom odmetnuo od očevog nekadašnjeg sizerena Yuan Shua te krenuo na jugoistok Kine gdje je stvorio vlastitu bazu. Uz pomoć nekoliko talentiranih suradnika, kao što su Zhang Zhao i Zhou Yu, Sun Ce je od te teritorije stvorio temelj kasnije države Istočni Wu. Kada je godine 200. sjevernjački gospodar rata Cao Cao vodio borbu sa svojim suparnikom Yuan Shaom, a koja će kulminirati bitkom kod Guandua, počele su kolati glasine kako Sun Ce planira iskoristiti Cao Caovu zauzetost kako bi na prepad zauzeo njegovu prijestolnicu Xuchang. Prije nego što je stigao pokrenuti te planove, Sun Ce je ubijen u nikad razjašnjenim okolnostima.

Naslijedio ga je Sun Quan koji će kasnije postati prvi car Istočnog Wua. Nakon stupanja na prijestolje, Sun Quan je svom bratu odao počast posthumnom titulom **Princ Huan od Changshaa** (長沙桓王, doslovno "savjesni princ").

## Povezano

* Popis ličnosti Tri kraljevstva
* Popis likova u Dynasty Warriors

## Napomene

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Wang Lang

*Ovo je kinesko ime; porodično ime je* Wang*.*
**Wang Lang** (? -228) bio je kineski vojskovođa i političar, koji se istakao prvo kao jedan od gospodara rata na kraju dinastije Han, a potom kao dvorski funkcionar Kraljevine Wei u periodu Tri kraljevstva. Zahvaljujući braku svoje unuke za Sima Zhaoa, postao je pradjed Sima Yana, kasnije poznatog kao Car Wu iz dinastije Jin.

## Potomci

* Wang Su, sin
* Wang Yuanji, unuka, udata za Sima Zhaoa

## Povezano

* Popis ličnosti Tri kraljevstva

## Napomene

## Reference

* Chen, Shou. *Zapisi Tri kraljevstva*
# Yuan Tan

*Ovo je kinesko ime; porodično ime je* Yuan*.*
**Yuan Tan** (? - 205), stilsko ime **Xiansi** (顯思), bio je kineski vojskovođa iz doba početka Tri kraljevstva, poznat kao najstariji sin sjevernjačkog gospodara rata Yuan Shaoa. Služio je u očevoj vojsci, a nakon očeve smrti je došao u sukob oko nasljedstva sa svojim mlađim bratom Yuan Shangom (袁尚). Yuan Tan je zbog toga zatražio pomoć od nekadašnjeg očevog suparnika Cao Caoa te tako porazio Yuan Shanga. Savez se, međutim, nije održao te je Yuan Tan poražen i ubijen od Cao Caoa.

## Povezano

* Popis ličnosti Tri kraljevstva

## Napomene

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Yuan Shang

*Ovo je kinesko ime; porodično ime je* Yuan*.*
**Yuan Shang** (177–207), stilsko ime **Xianfu** (顯甫), bio je kineski vojskovođa iz doba kraja dinastije Han, odnosno treći sin gospodara rata Yuan Shaoa. Iako najmlađi, bio je najomiljeniji sin Yuan Shaoa te se špekuliralo kako će upravo njemu dati nasljedstvo. Međutim, prije konačne odluke je Yuan Shao 202. godine umro, a što je izazvalo sukob sa starijim bratom Yuan Tanom koji je trebao postati nasljednik po tradiciji. Sukob među braćom je dodatno oslabio Yuanove, već načete porazom od suparničkog gospodara rata Cao Caoa u bitci kod Guandoa 200. Cao Cao je dobro iskoristio raskol, te je Yuan Tana čak učinio svojim saveznikom. Yuan Shaou je pomogao srednji brat Yuan Xi, ali to nije moglo promijeniti ishod sukoba - braća su poražena, a neko vrijeme su utočište pronašla kod Wuhuana i njihovog poglavice Taduna, sve dok nisu poraženi u bitci na Planini bijelog vuka. Novo utočište su pokušali pronaći u Liaodongu kod Gongsun Kanga, ali ih je on dao pogubiti da se dodvori Cao Caou.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
# Zhang Xiu

**Zhang Xiu** (? - 207) je bio kineski gospodar rata iz doba kraja dinastije Han. Bio je u rodu sa gospodarom rata Zhang Jijem, a karijeru je započeo u vojsci Dong Zhuoa. Nakon Dong Zhuove smrti 192. se priključio koaliciji Dongovih lojalista koja je na čelu sa Li Jueom zauzela Chang'an. Poslije smrti svog strica Zhang Jia je preuzeo njegove trupe i uporište Wancheng, postavši vazal gospodara rata Liu Biaoa. Kada je godine 197. Cao Cao krenuo u pohod protiv Liu Biaoa, Zhang Xiu se prvo predao bez borbe; međutim, doznavši za Cao Caove planove za vlastitu likvidaciju, organizirao je iznenadni napad koji će dovesti do bitke kod Wanchenga i Cao Caovog poraza u kome su mu poginuli sin, nećak i tjelohranitelj.

Poslije toga se Cao Cao par godina bez uspjeha pokušavao osvetiti, ali je na kraju Zhang Xiu, poslušavši savjet Jia Xua, odlučio ponovno poslati mirovnu ponudu Cao Caou u kojoj je prihvatio njegovo sizerenstvo. Ona je prihvaćena i Zhang Xiu je sudjelovao u pohodu protiv Yuan Shaoa te bitno pridonijeo pobjedi Cao Cao u bitci kod Guandua 200. Za nju je Zhang Xiu nagrađen prestižnim titulama. Godine 207. je poslan na pohod protiv wuhuanskih plemena, ali je na putu umro.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Chen Gong

*Ovo je kinesko ime; porodično ime je* Chen*.*
**Chen Gong** (? - 198) je kineski političar iz doba kraja Istočna dinastija Han|Istočne dinastije Han, poznat kao savjetnik gospodara rata Lü Bua. Karijeru je započeo pod Cao Caom, da bi kasnije prebjegao Lü Buu. Kada je Lü Bu poražen i zarobljen, Chen Gong je pogubljen zajedno s njim, odbivši Cao Caovu ponudu za pomilovanjem.

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Dong Zhao (Tri kraljevstva)

| Dong Zhao
 |
| --- |
| Tradicionalni kineski
 |  董昭  |
| Pojednostavljeni kineski
 |  董昭  |
|

| Transliteracije
 |
| --- |

 |

*Ovo je kinesko ime; porodično ime je* Dong*.*
**Dong Zhao** (156-236), stilsko ime *Gongren* (公仁), je bio kineski velikodostojnik iz doba kraja dinastije Han. Služio je gospodare rata Yuan Shaoa i Zhang Yang, da bi 196. prešao u službu Cao Caoa, a potom služio njegove nasljednike i države Cao Wei.

## Povezano

* Popis ličnosti Tri kraljevstva
# Cai Yong

Cai Yong
**Cai Yong** (132–192) je bio kineski učenjak i službenik u službi Istočne dinastije Han, poznat kao vješt kaligraf, muzičar, matematičar i astronom. Jedna od njegovih kćeri je bila znamenita pjesnikinja Cai Wenji.

Bio je rodom iz Chenlieua u provinciji Henan. 160-ih je svojim vještinama privukao pažnju eunuha na dvoru cara Huana, ali je izbjegao službu na dvoru fingirajući bolest te se umjesto toga posvetio nastavku svojih studija. Kasnije je služio kao sekretar Qiao Xuana, a potom u prijestolnici Luoyangu kao nadglednik biblioteke, urednik historijskih tekstova i pisac službenih govora. Godine 175. je, zabrinut zbog mogućih zloupotrebe i falsificiranja konfucijanskih tekstova zajedno s još nekoliko učenjaka poslao peticiju caru Lingu tražeći da se tekstovi Pet klasika urežu u kamen. Njegova je molba uslišena, ali ne i zahtjevi za političkim i drugim reformama zbog kojih je stekao neprijateljstvo dvorskih eunuha, zbog kojih je neko vrijeme proveo u zatvoru tek čak bio osuđen na smrt, a što je kasnije preinačeno u kaznu progonstva. U prijestolnicu ga je godine 189. vratio Dong Zhou te je postao njegov suradnik. Međutim, nakon što je Dong Zhoua godine 192. ubio Wang Yun, Cai Yong je uhapšen i osuđen na smrt; Wang Yun je naredio njegovo pogubljenje usprkos učestalih molbi drugih učenjaka da mu se poštedi život.

Većina Cai Yongovih tekstova je izgubljena, dok je dio preživio u obliku citata u kasnijim kompilacijama, uključujući *Knjigu Kasnijeg Hana*.
# Deng Zhi

*Ovo je kinesko ime; porodično ime je* Deng*.*
**Deng Zhi** (? - 251) bio je kineski političar iz doba Tri kraljevstva, koji je služio gospodara rata Liu Beija, a potom njegove nasljednike iz države Shu Han. Nakon Liu Beijeve smrti 223. je vodio diplomatsku misiju u državu Istočni Wu koja je završila sklapanjem saveza i oslobađanjem Zhang Yija. Deng Zhi se zajedno sa Zhao Yunom istakao u Sjevernim ekspedicijama protiv države Cao Wei. Bio je poznat kao hrabra, ali i izuzetno čestita i skromna osoba. Kada je umro, ispostavilo se da mu porodica nema novaca za pogreb, pa su troškove morali namiriti njegovi prijatelji i osobe kojima je pomagao za vrijeme života.

## Povezano

* Popis ličnosti Tri kraljevstva

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Chen Qun

*Ovo je kinesko ime; porodično ime je* Chen*.*
**Chen Qun** (? -236) bio je ministar na dvoru kineske države Cao Wei, jednog od Tri kraljevstva. Najpoznatiji je kao reformator državne uprave, odnosno kao jedan od autora sistema devet činova za nominaciju u državnoj službi. Zajedno sa Chen Qunom, Sima Yijem i Cao Zhenom je bila ključna ličnost koja je omogućila da Cao Rui naslijedi Cao Pija na mjestu cara.

## Povezano

* Popis ličnosti Tri kraljevstva

Šablon:People of Cao Wei
# Fa Zheng

| Fa Zheng
 |
| --- |
|  |
| Portrait of Fa Zheng from a Qing Dynasty edition of *Romance of the Three Kingdoms*.
 |
| Tradicionalni kineski
 |  法正  |
| Pojednostavljeni kineski
 |  法正  |
|

| Transliteracije
 |
| --- |

 |

*Ovo je kinesko ime; porodično ime je* Fa*.*
**Fa Zheng** (176–220), stilsko iem **Xiaozhi** (孝直), je bio kineski političar i velikodostojnik u doba Tri kraljevstva. Karijeru je započeo u službi gospodara rata Liu Zhanga. Uvjeren kako je Liu Bei daleko sposobniji vladar, krišom mu je omogućio da zauzme provinciji Yi. Nakon toga se istakao u Liu Beijevoj službi, te se smatra zaslužnim za zauzimanje Hanzhonga od Cao Caoa.

## Vanjske veze

* Fa Zheng's biography in *Records of Three Kingdoms* Arhivirano 2011-07-07 na Wayback Machine-u
# Guo Jia

Guo Jia
*Ovo je kinesko ime; porodično ime je* Guo*.*
**Guo Jia** (170–207), stilsko ime **Fengxiao** (奉孝), bio je kineski političar i velikodostojnik iz doba kraja dinastije Han. Karijeru je započeo u službi sjevernjačkog gospodara rata Yuan Shaoa, ali se razočarao zbog njegove neodlučnosti. Godine 196. je na preporuku Xu Juna prešao u službu Cao Caoa gdje će ostati do smrti. Postao je jedan od Cao Caovih ključnih suradnika i savjetnika, te mu se pripusuje veliki dio zasluga za Cao Caove pobjede nad suparničkim gospodarima rata Lü Buom i Yuan Shaom, kao i Tadunom, poglavicom Wuhuana.

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Pang Ji

| Pang Ji
 |
| --- |
| Tradicionalni kineski
 |  逄紀  |
| Pojednostavljeni kineski
 |  逄紀  |
|

| Transliteracije
 |
| --- |
| Mandarinski
 |
| - Hanyu Pinyin
 | Páng Jì
 |

 |

*Ovo je kinesko ime; porodično ime je* Pang*.*
**Pang Ji** (? -202), stilsko ime **Yuantu** (元圖), bio je kineski velikodostojnik iz doba kraja dinastije Han koji je služio gospodara rata Yuan Shaoa.

Tradicionalno se opisuje kao krajnje sumnjičav i osvetoljubiv prema svojim kolegama na Yuan Shaovom dvoru. Nakon bitke kod Guandua su upravo njegove intrige dovele do samoubistva Yuanovog vjernog ministra Tian Fenga. Poslije Yuan Shaove smrti je prešao u službu njegovog sina Yuan Shanga. Ubijen je od strane Yuan Shangovog brata Yuan Tana, kada mu je odbio dati pojačanja za borbu protiv Cao Caoa.

## Povezano

* Popis ličnosti Tri kraljevstva

## Napomene
# Guo Tu

| Guo Tu
 |
| --- |
| Tradicionalni kineski
 |  郭圖  |
| Pojednostavljeni kineski
 |  郭图  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Guō Tú
 |

 |

*Ovo je kinesko ime; porodično ime je* Guo*.*
**Guo Tu** (? -205) bio je kineski velikodostojnik iz doba kraja dinastije Han, poznat kao savjetnik sjevernjačkog gospodara rata Yuan Shaoa. Za vrijeme pohoda na Cao Caoa se suprotstavio Yuanovim generalima Zhang Heu i Gao Lanu, koji su savjetovali oprezno napredovanje. Yuan Shao je prihvatio njegove argumente, a što je dovelo do katastrofalnog poraza u bitci kod Guandua 200. Guo Tu je nastojao odgovornost za to shvaliti na Zhanga i Gaoa, te je čak isposlovao nalog za njihovo hapšenje, ali su Zhang i Gao to predvidjeli i prebjegli Cao Caou. Nakon Yuanove smrti 202. je Guo Tu postao savjetnik Yuanovog najstarijeg sina Yuan Tana. Njegove spletke su bile jedan od razloga zašto se Yuan Tan posvađao sa svojim bratom Yuan Shangom te čak postao saveznikom Cao Caoa.

## Povezano

* Popis ličnosti Tri kraljevstva

## Izvori

* Luo Guanzhong: 'Romansa Tri kraljevstva'
* Kongming's archives <<
* Kongming's history <<
# Jia Xu

*Ovo je kinesko ime; porodično ime je* Jia*.*
**Jia Xu** (147–224), stilsko ime **Wenhe** (文和), bio je kineski vojskovođa i političar iz doba Tri kraljevstva, poznat kao savjetnik nekih od najpoznatijih i najuticajnijih tadašnjih ličnosti. Karijeru je započeo u službi generala, a kasnije i gospodara Dong Zhuoa, potom služio njegovog nasljednika Li Juea i Zhang Xiuja, prije nego što se konačno stavio u službu Cao Caoa. Poslije Cao Caove smrti je služio njegovog nasljednika Cao Pija i bio jedna od najzaslužnijih ličnosti za stvaranje države Cao Wei. Jia Xu je bio poznat po svojoj iskrenosti i jednostavnosti..

## Povezano

* Popis ličnosti Tri kraljevstva

## Reference

## Vanjske veze

* Biography of Jia Xu from Kongming.net
* Biography of Jia Xu translated from Sanguozhi
# Ju Shou

| Ju Shou
 |
| --- |
| Tradicionalni kineski
 |  沮授  |
| Pojednostavljeni kineski
 |  沮授  |
|

| Transliteracije
 |
| --- |

 |

*Ovo je kinesko ime; porodično ime je* Ju*.*
**Ju Shou** (? -200), stilsko ime **Gongyu** (公与), je bio kineski velikodostojnik iz doba kraja dinastije Han, najpoznatiji kao savjetnik gospodara rata Yuan Shaoa. Kineski historijski izvori ga opisuju kao jednog od najodanijih i najsposobnijih Yuanovih savjetnika, koji je, pak, bio u sukobu sa Yuanovim miljenikom Guo Tuom, čija je strategija dovela do katastrofalnog poraza u bitci kod Gandua.

Kineski folkor i *Romansa Tri kraljevstva* navode kako je Ju Shuo bio zarobljen u bitci od strane Cao Caoa koji mu je ponudio prijelaz u svoju službu. Yuan je to odbio, ali mu je Cao ostavio nekoliko dana da se predomisli. Yuan je to iskoristio kako bi pokušao pobjeći iz Caovog logora, ali su ga prilikom bijega ubili Caovi vojnici.

Njegov sin je bio vojskovođa Ju Hu.

## Povezano

* Popis ličnosti Tri kraljevstva
# Lu Su

*Ovo je kinesko ime; porodično ime je* Lu*.*
**Lu Su** (172–217) bio je kineski političar i diplomat sa početka perioda Tri kraljevstva. Služio je južnjačkom gospodaru rata Sun Ceu, a kasnije kao savjetnik njegovom bratu Sun Quanu. Njegove diplomatske inicijative se smatraju zaslužnima za savez Sun Quana sa Liu Beijom koji je omogućio pobjedu nad Cao Caom u bitci kod Crvenih stijena.

## Reference

## Vanjske veze

* Lu Su's historical biography from the Three Kingdoms Online Wiki Arhivirano 2010-11-21 na Wayback Machine-u
# Pang Tong

*Ovo je kinesko ime; porodično ime je* Pang*.*
Pang Tong
**Pang Tong** (179–214) bio je kineski političar i velikodostojnik iz doba početka Tri kraljevstva, poznat kao jedan od savjetnika gospodara rata Liu Beija. Bio je također poznat po ružnoći, zbog čega je napustio službu Sun Quana zbog zadirkivanja i priključio se Liu Beiju. Njemu je pomogao osvojiti provinciju Yi od Liu Zhanga. Poginuo je od neprijateljskih strijela za vrijeme opsade grada Lucheng.

## Povezano

* Popis ličnosti Tri kraljevstva

## Reference
# Shen Pei

*Ovo je kinesko ime; porodično ime je* Shen*.*
**Shen Pei** (? -204) bio je kineski velikodostojnik iz doba kraja dinastije Han, koji je kao savjetnik služio gospodara rata Yuan Shaoa, a potom njegovog sina Yuan Shanga. Godine 204. su ga zarobile trupe Cao Caoa. Ponuđen mu je život ako pristane služiti Cao Caoa kao svog gospodara, ali je Shen Pei to odbio te bio pogubljen. Cao Cao je, pak, duboko dirnut njegovom odanošću, naredio da ga se pokopa sa najvišim počastima.

## Povezano

* Popis ličnosti Tri kraljevstva
# Tian Feng

| Tian Feng
 |
| --- |
| Tradicionalni kineski
 |  田豐  |
| Pojednostavljeni kineski
 |  田丰  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Tián Fēng
 |

 |

*Ovo je kinesko ime; porodično ime je* Tian*.*
**Tian Feng** (? - 200), stilsko ime **Yuanhao** (元皓), bio je kineski velikdostojnik iz doba kraja dinastije Han koji je kao savjetnik služio gospodara rata Yuan Shaoa.

Pojavljuje se kao lik u djelu *Romansa Tri kraljevstva*, gdje je opisan kao pronicljiv i dalekovidan savjetnik koji je ispravno procijenio Yuan Shaove izglede u sukobu sa Cao Caom, te savjetovao najbolju moguću strategiju. Yuan Shao, međutim, nije imao za to razumijevanja te ga je dao zatvoriti pod izlikom "slabljenja morala trupa". Nakon što su se Tian Fengove procjene pokazale točnima i Yuan Shao doživio katastrofalan poraz kod Guandua, Tian Fengov dugogodišnji suparnik Pang Ji je Yuanu rekao kako se Tian Feng navodno "smije Yuanovom porazu i veseli tome što je bio u pravu". Bijesni Yuan je naredio Tianovo pogubljenje, ali ga je prije toga sam Tian preduhitrio izvršivši samoubistvo.

## Povezano

* Popis ličnosti Tri kraljevstva

## Literatura

* Luo Guanzhong; tr. Roberts Moss (1995). *Romance of the Three Kingdoms*. Foreign Language Press. ISBN 7-119-00590-1.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.